Φοινίκια
Μικρασιάτικο, γιορτινό γλύκισμα που θυμίζει μελομακάρονα και το έφτιαχναν την Πρωτοχρονιά.
300 ml καλαμποκέλαιο ή άλλο λάδι , 220 ml φρεσκοστυμμένος χυμός πορτοκαλιού , 1 κουτ. γλυκού κανέλα σε σκόνη , 1/2 κουτ. γλυκού γαρίφαλο σε σκόνη , 1/2 κιλό αλεύρι μαλακό , 150 γρ. αλεύρι κίτρινο , 100 γρ. σιμιγδάλι ψιλό , 2 κουτ. σούπας ζάχαρη , 1 κουτ. γλυκού μπέικιν πάουντερ , 1 κουτ. σούπας σόδα καρυδόψιχα ψιλοκομμένη, για γαρνίρισμα, 450 γρ. ζάχαρη , 380 ml νερό , 1 ξύλο κανέλας , η φλούδα από 1 λεμόνι, 2 κουτ. γλυκού χυμός λεμονιού
Για να φτιάξουμε τα φοινίκια, ξεκινάμε με το σιρόπι ώστε να προλάβει να κρυώσει. Ρίχνουμε όλα τα υλικά σε μια κατσαρόλα και τα αφήνουμε να βράσουν για περίπου 4-5 λεπτά από τη στιγμή που θα αρχίσει να κοχλάζει. Η υφή που θα πρέπει να έχει το σιρόπι μας δεν θα είναι ούτε πηχτή ούτε αραιή.Σε βαθύ μπολ βάζουμε το λάδι και τα μυρωδικά. Στο ποτήρι με την πορτοκαλάδα ρίχνουμε τη σόδα και ανακατεύουμε μέχρι να αφρίσει και τη ρίχνουμε κι αυτή στη λεκάνη μαζί με τη ζάχαρη.Ανακατεύουμε καλά, ώστε να ομογενοποιηθούν τα υλικά μας και να λιώσει η ζάχαρη. Σε άλλο, βαθύ μπολ κοσκινίζουμε τα άλευρα και το ανακατεύουμε με το μπέικιν πάουντερ και το σιμιγδάλι.Ρίχνουμε σταδιακά τα στερεά υλικά μας στο υγρό μείγμα και ζυμώνουμε απαλά, μέχρι να σχηματιστεί μια λεία ζύμη που να μην κολλάει στα χέρια μας. Αφήνουμε τη ζύμη να ξεκουραστεί για περίπου μισή ώρα.Προθερμαίνουμε τον φούρνο στους 180°C και λαδώνουμε ελαφρώς τη λαμαρίνα του φούρνου.Παίρνοντας κομμάτια από τη ζύμη, τα πλάθουμε σε μακρόστενο σχήμα και τα τακτοποιούμε στο ταψί. Με ένα μαχαιράκι κάνουμε διαγώνιες χαρακιές στην επιφάνεια κάθε φοινικιού για να σχηματίζουμε ρομβάκια.Ψήνουμε για περίπου 20-25 λεπτά. Μόλις βγάλουμε το ταψί από τον φούρνο, ρίχνουμε σε κάθε καυτό φοινίκι περίπου από 1 κουταλιά σούπας από το κρύο σιρόπι, τα τουμπάρουμε και τα περιχύνουμε με λίγο ακόμα σιρόπι.Αφήνουμε να κρυώσουν και να ρουφήξουν το σιρόπι και τα σερβίρουμε με μπόλικο καρύδι ψιλοκομμένο.
Αλεύρι (ζύμες),Ζάχαρη,Πορτοκάλι